МОТИВИ

КЪМ ПРОЕКТ НА НАРЕДБА ЗА ОБСТОЯТЕЛСТВАТА, КОИТО ПОДЛЕЖАТ НА ВПИСВАНЕ В РЕГИСТЪР НА ОБЩИНСКИТЕ ДЕТСКИ ГРАДИНИ И ЦЕНТРОВЕ ЗА ПОДКРЕПА ЗА ЛИЧНОСТНО РАЗВИТИЕ И РЕДА ЗА ТЯХНОТО ВПИСВАНЕ

1. Причини, налагащи приемането на Наредба за обстоятелствата, които подлежат на вписване в Регистър на общинските детски градини и общинските центрове за подкрепа за личностно развитите и реда за тяхното вписване

Съгласно разпоредбите на чл. 346 от Закона за предучилищното и училищното образование /обн. ДВ бр.79 от 13.10.2015 г., в сила от 01.08.2016г./ който визира единна държавна образователна политика за осигуряване правото на предучилищното и училищното образование, Общински съвет - Дряново е необходимо да приеме Наредба, с която да определи обстоятелствата, които подлежат на вписване в Регистър на общинските детски градини и центрове за подкрепа личностното развитие.

2. Целите, които се поставят:

* систематизиране на информацията за общинските детски градини и центровете за подкрепа личностното развитие;
* достъпност и публичност на информацията за общинските детски градини и центровете за подкрепа личностното развитие

3. Финансови и други средства, необходими за прилагането на новата уредба

За прилагането на Наредбата не са необходими допълнително финансови средства.

1. Очаквани резултати от прилагането на Наредба за обстоятелствата, които подлежат на вписване в Регистър на общинските детски градини и общинските центрове за подкрепа за личностно развитите и реда за тяхното вписване

Регламентирани са условия и ред за вписване на общинските детски градини и центровете за подкрепа за личностното развитие в Регистъра, както и обстоятелствата, които подлежат на вписване.

1. Анализ за съответствието с правото на Европейския съюз:

Предлаганият проект е разработен в съответствие с Европейското законодателство - Европейската харта за местно самоуправление.

На основание чл. 26, ал. 2 от Закон за нормативните актове, във връзка с чл. 77 от АПК заинтересованите лица могат в 30-дневен срок от публикуване на настоящия проект на Интернет страницата на Община Дряново, да направят предложения и да изразят становища по проекта.